
ТР Премьер-министрының беренче урынбасары Рөстәм Нигъмәтуллин бүген Түбән Камада “Пионер” индустриаль паркында булды.

Бүген “Түбәнкаманефтехим” ГАҖ акционерларының еллык гомуми җыелышы узды, анда компаниянең 2018 елдагы финанс-хуҗалык эшчәнлегенә нәтиҗә ясалды. Җыелышта ТР Премьер-министрының беренче урынбасары Рөстәм Нигъмәтуллин катнашты.

Бүген иртән Түбән Камада “Түбәнкаманефтехим” ГАҖ “Этилен” заводында бензол экстракцияләү җайланмасын файдалануга тапшыру тантанасы узды.

Анда ТР Премьер-министрының беренче урынбасары Рөстәм Нигъмәтуллин, “Түбәнкаманефтехим” ГАҖ Директорлар советы рәисе Руслан Шиһабетдинов, “Түбәнкаманефтехим” ГАҖ генераль директоры Азат Бикмурзин һәм Түбән Кама районы башлыгы Айдар Метшин катнашты.

Татарстан Республикасы Премьер-министры Алексей Песошин бүген республика халкын Космонавтика көне белән котлады.

Бүген Татарстан Республикасы Президенты Рөстәм Миңнеханов "Ак Барс" хоккей клубының баш тренеры Зиннәтулла Биләлетдинов белән очрашты. Очрашу Казан Кремлендә узды. Анда шулай ук "Ак Барс" ХК президенты Наил Маһанов катнашты.

Зиннәтулла Билалетдинов "Ак Барс" ХК баш тренеры вазифасында эшен тәмамлау турында карар кылуын раслады.


Бүген Татарстан Республикасы Президенты Рөстәм Миңнеханов Казан Кремлендә Алтай крае Губернаторы Виктор Томенко белән очрашты.

Очрашу башланыр алдыннан Алтай крае Хөкүмәте белән «Татнефть» ГАҖ арасында Хезмәттәшлек турында килешүне гамәлгә ашыру чаралары планы имзаланды. Документка Алтай крае Губернаторы Виктор Томенко һәм «Татнефть» ГАҖ генераль директоры Наил Маһанов кул куйды.

Очрашуны ачып, Рөстәм Миңнеханов билгеләп үткәнчә, ул берничә мәртәбә Алтай краенда булган. Үткән ел җәй көнне Татарстан Республикасы Президенты төбәк Сабантуенда катнашкан. Ул шулай ук край җитәкчелегенә татар иҗтимагый оешмаларына күрсәткән ярдәмнәре өчен рәхмәт белдерде.

Бүген Татарстан Республикасы Президенты Рөстәм Миңнеханов Казахстанның Казандагы Генераль консулы Еркин Тукумов белән очрашты. Очрашу Казан Кремлендә узды.

Бүген Татарстан Республикасы Президенты Рөстәм Миңнеханов Россия венчур форумының пленар утырышында катнашты. Чара "Казан ЭКСПО" халыкара күргәзмә үзәгендә уза.

Россия венчур форумы - Россия һәм чит илләрдән килгән венчур тармагы вәкилләре өчен дискуссияләр һәм сөйләшүләр үткәрү өчен иң эре халыкара платформа.


Россия венчур форумы - инновацион продуктлар уйлап табучылар потенциаль инвесторлар белән очрашу өчен бик яхшы мәйданчык. Бу хакта бүген Татарстан Республикасы Президенты Рөстәм Миңнеханов сәламләү сүзендә белдерде.

Форум "Казан ЭКСПО" халыкара күргәзмә үзәгендә уза. Биредә шулай ук венчур проектлары ярминкәсе дә оештырылган.

Рөстәм Миңнеханов хәбәр иткәнчә, венчур ярминкәсендә катнашуга 200 дән артык проект тәкъдим ителгән, шуларның иллесен биредә күреп була. Финалга 15 проект чыгачак.



Бүген Татарстан Республикасы Президенты Рөстәм Миңнеханов Татарстан Республикасы Инвестицион-венчур фондның Попечительләр советы утырышын уздырды. Утырыш Россия венчур фонды кысаларында "Казан ЭКСПО" мәйданында үтте.

Рөстәм Миңнеханов утырыш барышында инновацион икътисадның төп элементларының берсе – яңа технологияләр булдыру һәм гамәлгә кертү, диде. Һичшиксез, монда фәнни үзәкләргә төп роль бирелә. Ул соңгы елларда республика университетларында үсеш алган инновацион инфраструктура булдырылганлыгын, ул үз эченә югары технологияле лабораторияләрне, инжиниринг үзәкләрен, бизнес-инкубаторларны алганлыгын искә төшерде.

Шул ук вакытта инновацион процессның нәтиҗәлелеге түбән дәрәҗәдә кала, диде Рөстәм Миңнеханов. Аның сүзләренә караганда, инновацион продукцияне уңышлы алга җибәрү һәм аны гамәлгә кертүне тизләтү өчен технологияләр трансферты үзәген, шул исәптән югары уку йортлары арасында да, булдыру кирәк.

Нәкъ менә әлеге үзәкләр базасында фәнни-тикшеренү һәм тәҗрибә-конструкторлык эшләнмәләре технологияләрен һәм нәтиҗәләрен берләштерү механизмнары эшләнергә, инновацияләр базарында катнашучыларның үзара хезмәттәшлеге гамәлгә ашырылырга тиеш. Рөстәм Миңнеханов фикеренчә, монда республиканың әйдәп баручы сәнәгать предприятиеләренә эшләүче югары уку йортлары кафедралары да аерым роль уйный ала.

Татарстан Республикасы Инвестицион-венчур фондының Попечительләр советы әгъзалары шулай ук инновацион проектларны коммерцияләштерү өчен шартлар, инновацияләр үсешендәге төп проблемалар, тармакның башка актуаль мәсьәләләре турында фикер алыштылар.
Рәсми Татарстан